Document ID: /roh_data/filtered/fineweb-2-filterrobots_roh.jsonl.gz/29688

Bos-cha Grischa sa numna il guaud da protecziun sur la vischnanca da Ramosch. Quella consista per gronda part or da pins e tieus. Ensemen cun il selvicultur e ses collavuraturs è la scola primara da viadi per implantar novs giuvens arbers, oravant tut arbers da feglia.
Arbers adattads al clima
Il ruver tardiv, l’ischi champester, il culaischen, la fignecla e senz’auter era il tieu vegnan implantads. La diversitad è impurtanta per mantegnair il guaud era per las generaziuns futuras. Tenor il selvicultur Mario Denoth ston ins far quint cun temperaturas pli autas en l’avegnir e sin quella situaziun ston ins reagir a temp.
Scola e selvicultura – ina simbiosa
Ina giuvna generaziun gida a proteger il guaud da protecziun per las futuras generaziuns. Las scolaras ed ils scolars da la scola primara da Valsot vegnan ad emprender sur dal guaud da protecziun e sia funcziun, ma era sur da las differentas plantas. E viceversa profita la selvicultura dals blers mauns che gidan ad implantar las plantas en il guaud.
Las differentas plantas implantadas a Bos-cha Grischa
|Tieu||Waldföhre|
|Fignecla||Mehlbeere|
|Ruver tardiv||Traubeneiche|
|Ischi champester||Feldahorn|
|Culaischen||Vogelbeere|
|Tieu alpin||Bergföhre|